Kesän lapsi

**Kesän lapsi** on suomalaisen iskelmälaulaja Tapani Kansan viides, heinäkuussa 1976 julkaistu studioalbumi. Levyllä on ainoastaan ulkomaalaisia käännöskappaleita eikä yhtään suomalaista sävellystä. Albumin tunnetuimpia kappaleita ovat nimikappale ”Kesän lapsi”, ”Melina” sekä ”Hafanana”, joka oli yksi vuoden suurimmista hittikappaleista.

Albumi menestyi erinomaisesti ja siitä tuli Kansan siihenastisen uran suurin menestys. Albumi pysyi 20 myydyimmän albumin joukossa heinäkuusta marraskuuhun 1976 ja oli syyskuussa yhden viikon listaykkösenä. Singlenä julkaistu ”Hafanana” ylsi parhaimmillaan Suomen jukebox-listan toiseksi ja singlemyyntilistan kolmanneksi. ”Melina” ylsi jukebox-listalla kahdeksanneksi. Albumi ylitti kultalevyrajan vuonna 1977 ja sitä on myyty noin 34 000 kappaletta.

Scandia julkaisi albumin vinyylilevynä ja C-kasettina.

## Kappalemateriaali
Albumin avausraitana on alun perin Afric Simonen tulkitsema ”Hafanana”, johon Juha Vainio teki suomenkielisen tekstin. Sekä Simonen alkuperäisversio että Kansan käännösversio olivat vuoden 1976 suurimpia hittejä Suomessa. Myös Frederik levytti kappaleen samana vuonna albumilleen *[[Ramaya]]*. Ranskalainen diskoyhtye Banzaii levytti kappaleen ”Viva America” vuonna 1975. Chrisse Johansson teki kappaleeseen suomenkielisen sanoituksen ja sen levytti Kansan lisäksi Katri Helena albumilleen *[[Lady Love]]*. Myös Anneli Saaristo levytti kappaleen *[[Hittiparaati 3]]* -kokoelmalle seuraavana vuonna. ”Kuinka rakastunut olla voin” on käännös Doris Dayn esittämästä elokuvasävelmästä ”Secret Love”, joka kuultiin elokuvassa *[[Tarkk’ampujatyttö]]* (1953). Erkki Liikanen levytti myös Johanssonin suomentaman version samana vuonna menestysalbumilleen *[[Jokkantii (albumi)|Jokkantii]]*. Soul-laulaja Al Green levytti vuonna 1974 kappaleen ”Sha-la-la (Make Me Happy)”, johon Kansa itse teki suomenkielisen sanoituksen. Levyn ainoa englanninkielinen kappale on ”Let’s Twist Again”, joka tunnetaan yhdysvaltalaisen Chubby Checkerin laulamana vuodelta 1961. Kansan versio on huomattavasti nopeatempoisempi verrattuna alkuperäisesitykseen. Myös Danny lauloi kappaleen englanniksi albumilleen *[[Danny in Beat]]* vuonna 1974. A-puolen päättävä ”Säästä suukkosi vain” on käännös brittiläisen pop-yhtye Brotherhood of Manin kappaleesta ”Save Your Kisses for Me”. Yhtye voitti kappaleella Eurovision laulukilpailun vuonna 1976. Suomessa kappaleen levyttivät samana vuonna Vexi Salmen kääntämänä Kansan lisäksi muun muassa Danny, Matti ja Teppo, Matti Esko sekä Friends-yhtye, joka edusti yhdessä Fredin kanssa Suomea samaisissa Eurovision laulukilpailuissa kappaleella ”Pump pump”. ”Pois vaan” on myös Kansan tekemä suomennos ja sen esitti alun perin brittiläinen pop-yhtye Co Co nimellä ”Wake Up”. Kappale tuli toiseksi Iso-Britannian euroviisukarsinnoissa häviten kahdella pisteellä Brotherhood of Manille.

B-puolen avaa albumin suurimpiin hittikappaleisiin lukeutuva ”Melina”, joka on Chrisse Johanssonin käännös espanjalaislaulaja Camilo Seston samannimisestä hittikappaleesta vuodelta 1975. ”Hello Mary Lou” nousi suureksi hitiksi Ricky Nelsonin esittämänä vuonna 1961. Suomessa kappaleen levyttivät tuoreeltaan muun muassa Johnny Forsell ja Lasse Liemola. Sittemmin kappale on noussut ikivihreäksi ja sen ovat tulkinneet myös Eero Aven, Reijo Kallio ja Kari Kuuva. ”Nostalgia” oli belgialaiskitaristi Francis Goyan ensimmäinen hittikappale, jonka hän sävelsi isänsä Roucherin kanssa. Suomeksi kappaleen levyttivät Juha Vainion kääntämänä Kansan lisäksi Kai Hyttinen ja Jukka Kuoppamäki. Goya tuli tunnetuksi myös Suomessa soitettuaan kitarasäestyksellä tunnettuja suomalaisia kappaleita useamman albumin verran. Yli viisiminuuttinen ”Vapauteni laulu” on käännös italialaislaulaja Lucio Battistin klassikkokappaleesta ”Il mio canto libero”. Albumin päätösraita ”Vain yksinäin” tuli alun perin tunnetuksi brittiläislaulaja Eric Carmenin esittämänä nimellä ”All By Myself”. Myöhemmin kappaleen ovat levyttäneet myös Shirley Bassey ja Celine Dion. Sävellyksessä lainataan venäläissäveltäjä Sergei Rahmaninovin kuulua pianokonserttoa nro 2.

## Kappaleet
; A-puoli
# 
# 
# 
# 
# 
# 
# 

; B-puoli
# 
# 
# 
# 
# 

## Singlet

## Tekijät
### Muusikot
* Tapani Kansa – laulu

; Tapani Kansan taustaorkesteri
* Kaj Kuittinen – kosketinsoittimet (kaikki paitsi 3, 4, 8 & 11)
* Kari Alajuuma – kitarat (kaikki paitsi 3, 4, 8 & 11)
* Lasse Seppänen – bassokitara (kaikki paitsi 3, 4, 8 & 11)
* Jari Heikkinen – rummut ja lyömäsoittimet (kaikki paitsi 3, 4, 8 & 11)
* Roope Koistinen – rummut ja lyömäsoittimet (kaikki paitsi 6, 7, 9)

; Muut muusikot
* Olli Heikkilä – kapellimestari (3, 8), kosketinsoittimet (”Pois vaan”)
* Veikko Samuli – kapellimestari (”Vapauteni laulu”), kosketinsoittimet (3, 8, 11)
* Kari Kuusamo – kosketinsoittimet (”Melina”)
* Heikki Laurila – kitarat (5, 8)
* Eero Lupari – kitarat (”Kuinka rakastunut olla voin”)
* Nono Söderberg ja Taisto Wesslin – kitarat (”Melina”)
* Matti Tyni – bassokitara (8, 11)
* Heikki ”Häkä” Virtanen – bassokitara (”Kuinka rakastunut olla voin”)
* Ilpo Kallio – rummut ja lyömäsoittimet (”Vapauteni laulu”)
* Unto Haapa-aho – saksofonit (3–5)
* Markku Johansson ja Jörgen Petersen – trumpetit (4, 5)
* Ami Aspelund – taustalaulut (1, 2, 4, 5, 8–11)
* Kalle Fält – taustalaulut (3, 8, 11)
* Maija Hapuoja – taustalaulut (”Säästä suukkosi vain”)
* Aimo Jaara – taustalaulut (”Melina”)
* Marjo-Riitta Kervinen – taustalaulut (10, 11)
* Pave Maijanen ja Irina Milan – taustalaulut (”Kuinka rakastunut olla voin”)
* Irma Tapio – taustalaulut (1, 5, 7)

; Jousisoittimet
* Heikki Hämäläinen – viulut (4, 5, 10, 12)
* Seppo Rautasuo – viulut (”Kuinka rakastunut olla voin”)
* Jorma Ylönen – viulut (3–5, 7, 8, 10–12)
* Kari Lindstedt – sellot (3, 5, 12)
* Staffan Stenström – sellot (8, 11)

### Tuotanto
* Chrisse Johansson ja Tapani Kansa – tuottajat
* Jouko Ahera ja Antti Joki / Finnvox- ja Finnlevy-studiot, Helsinki – äänitys
* Antti Joki / Finnlevy-studiot – miksaus
* Erik Uddström – levykannet

## Lähteet
* 
* [– Suomen äänitearkisto ry:n levytietokanta 1901–1999](https://fenno.musiikkiarkisto.fi/ Fenno)

### Viitteet